Refleksion med afsæt i Omsorgsgrebet - Børns Vilkår
Hvordan kan I som personalegruppe skærpe jeres faglige blik på barnets perspektiv og reaktioner? Og hvordan I kan styrke det faglige fællesskab og forståelse for gruppedynamik blandt både børn og voksne.
Med udgangspunkt i erfaringer fra jeres egen hverdag, undersøger vi, hvordan I kan imødekomme små børns behov for omsorg, samtidig med at I er bevidste om, hvordan jeres egne følelser påvirker børnene.
Vi reflekterer desuden over, hvilke forhindringer I eventuelt møder i hverdagen, der vanskeliggør omsorgsarbejdet, og hvad I kan gøre for både at styrke fokus på omsorg og tryghed.
Refleksionen er målrettet alle, der arbejder i dagtilbud og afvikles på hver stue/i hvert team og faciliteres af en konsulent fra Børns Vilkår.
Deltagelse kræver, at I enten har gennemgået kompetenceudviklingsforløbet Små børns stemmer, eller har deltaget i workshoppen Omsorgsgrebet
Dette kan I tage med fra refleksionen:
Styrket forståelse af jeres faglige praksis og individuelle kompetencer.
Indblik i, hvordan I kan bruge Omsorgsgrebet til den fælles refleksion.
Indblik i, hvordan I gennem faglig refleksion kan fremme børnenes perspektiv.
Støtte til at styrke det faglige fællesskab, forståelsen for hinandens handlemønstre og for gruppens dynamik.
Refleksionen er funderet i Børns Vilkårs materiale om tryghed og omsorg i pædagogisk arbejde.
Refleksionen er udviklet af Børns Vilkårs fagkonsulenter, der har baggrunde inden for bl.a. udviklingspsykologi, pædagoguddannelse, lederudvikling og æstetiske læreprocesser.